વર્ષ 2017 હવે થોડા દિવસમાં પૂરું થઇ જશે અને વર્ષ 2018 શરૂ થશે. વર્ષના અંતમાં જ્યારે દરેક વસ્તુના લેખા-જોખા વિશે ચર્ચા થઇ રહી છે. ત્યારે દર વર્ષની જેમ આ વર્ષે પણ એક શબ્દએ સૌથી વધુ ચર્ચા મેળવી છે. એટલું જ નહીં તેને ડોનાલ્ડ ટ્રંપનું તકિયા કલામ પણ કહેવાય છે. આ શબ્દનું નામ છે "Fake News". જે આ વર્ષનો સૌથી વધુ ચર્ચિત શબ્દ છે. અમેરિકાના રાષ્ટ્રપતિ ડોનાલ્ડ ટ્રંપ દ્વારા એક વાર બોલવામાં આવેલા શબ્દને 2017નો સૌથી લોકપ્રિય શબ્દ જાહેર કરવામાં આવ્યો છે. બ્રિટેનના કોલિન્સ શબ્દકોશ કંપનીના આંકડા મુજબ આ વર્ષે આ શબ્દના ઉપયોગમાં 365 ટકાનો વધારો થયો છે.